Trelis/gawiki huggingface dataset:
Tafann (glór). An glór a dhéanann gadhar, go mór mór sa tseilg, is ea tafann.
Olga Sukhenko. Polaiteoir Úcránach ab ea Olga Petrivna Sukhenko "()" (19 Deireadh Fómhair 1971 - Márta 2022), ar a dtugtar Olha Sukhenko freisin. Bhí sí ina ceannaire ar shráidbhaile Motyzhyn, i Réigiún Chív, go dtí gur dhúnmharaigh saighdiúirí de chuid na Rúise í le linn Sléacht Bucha.
Rollóg filléid sicín. Is éard is rollóg filléid sicín nó rollóg sicín ann ná ceapaire déanta as rolla le sicín a chlúdaítear le grabhróga. Is féidir im, maonáis, leitís, oinniún, agus eile a áireamh.
Tá siad comónta ar fud na hÉireann, ar fáil i gcuid maith de shiopaí aitiúla, mar shampla Centra, stáisiúin pheitril agus bialanna mearbhia.
Fótabhuamáil. Is éard atá i gceist le fótabhuamáil ná neach ag cur isteach in amharc ghrianghraif, go minic chun magadh praiticiúil a imirt ar an ngrianghrafadóir nó ar na hábhair. Tá clúdach suntasach faighte ag fótabhuamáil ó 2009. Agus é ag plé le pictiúr de "roc an gha nimhe ag fótabhuamáil ", a raibh an-tóir air, molann Andrea DenHoed go dtugann an lipéad fótabhuama ""implies a narrative of surreptitious sabotage"," Sa chiall go bhfuil daoine, neamhbheartaithe nó nár tugadh faoi deara ar dtús, i gcúlra na ngrianghraf millte, tá fótabhuamaí ann do chuid mhór de stair na grianghrafadóireachta.
Fear Bréige. Tá níos mó ná áit amháin in Éirinn a bhfuil an t-ainm Fear Bréige air:
Mubarak Bala. Is aindiachaí ón Nigéir agus uachtarán ar Chumann Daonnachach na Nigéire é Mubarak Bala (Rugadh 1984 ). Rinneadh géarleanúint air agus gabhadh Bala mar gheall ar Ioslam a fhágáil agus tuairimí diamhasla a chur in iúl go poiblí. 
Chuir cúirt Ioslamach na Nigéire, sé sin Ard-Chúirt Chano, De Máirt, 5 Aibreán, 2022, pianbhreith fiche a ceathair bliain príosúnachta ar Mubarak as diamhasla, tar éis é a phléadáil ciontach i gcúiseamh cuntais-18 i gcomhair diamhasla agus gríosú poiblí. 
Saol.
Rugadh Mubarak i Stát Chano, Tuaisceart na Nigéire i lár na 80idí, cuireadh é go héigeantach go h'institiúid shíciatrach i gCano ar feadh 18 lá sa bhliain 2014, áit ar tugadh druga dó le lámh láidir. Mhol dochtúir amháin nach raibh aon rud cearr le Bala ach mhol an dara dochtúir neamhord pearsantachta agus, dar le Bala, dúirt leis:My dear, you need a God, even in , they have a God, no one should live without God, those that do, are all psychologically ill, denying the biblical account of is delusion, denial of history Ghlac an tAontas Idirnáisiúnta Daonnúil agus Eiticiúil (AIDE) leis an gcás agus ceapann sé gur sáraíodh cearta daonna Bhala. De réir an AIDE, "The real reason for this outrageous and inhumane action is because Mubarak has renounced Islam and has openly declared himself to be an atheist.". Ar 4 Iúil 2014, thuairiscigh an BBC go raibh Bala scaoilte saor ón ospidéal i bpáirt le stailc dochtúirí, agus bhí se ag lorg athmhuintearais lena theaghlach. Ní raibh sé soiléir fós an bhfanfadh sé i dTuaisceart na Nigéire, mar gheall ar bhagairtí báis.
Disneyland Paris. Osclaíodh an pháirc spraoi Euro Disney i bPáras na Fraince ar 12 Aibreán 1992. Athraíodh ainm na páirce ar 1 Deireadh Fómhair 1994, Disneyland Paris.
Tá praghsanna na dticéad gan srianta €105 a bhliain 2022.
Taisteal.
Téann an líne RER A go dtí Marne la Vallée. Tá stáisiún traenach ann chomh maith, agus líne díreach chuig an aerfort Charles de Gaulle.
Silicíbin. Is comhdhúil a tharlaíonn go nádúrth é silicíbin mar phródruga sícideileach, a tháirgtear ag níos mó ná 200 speiceas fungais. Is baill den ghéineas "Psilocybe" iad na cinn is cumhachtaí, mar "P. azurescens", "P. semilanceata", agus "P. cyanescens", ach bhí silicíbin aonraithe ó thart ar dhosaen géineas eile freisin. Tá silicíbin féin neamhghníomhach go bitheolaíoch ach tiontaíonn an corp é go silicin go tapa, ag a bhfuil éifeachtaí a athraíonn an meon, cosúil leo siúd a bhaineann le LSD, mescaline, agus DMT, Go ginearálta, cuimsíonn na héifeachtaí eofóiria, siabhráin radhairc agus mheabhracha, athruithe ar aireachtáil, braistint ama as a riocht, agus eispéiris spioradálta tugtha faoi deara. D’fhéadfadh frithghníomhartha díobhálacha a bheith ann amhail samhnas agus taomanna scaoll.
Iubhaile. Ceiliúradh áthasach is ea iubhaile, ar ócáid mhór a tharla fad áirithe blianta ó shin.
Neptun (diúracán cúrsála). Diúracán cúrsála frithloinge Úcránach is ea an Neptun (Úcráinis Р-360 «Нептун», cló rómhánach: R-360 "Neptun") arna fhorbairt ag Luch Design Bureau (Úcráinis: "Державне Київське конструкторське бюро «Луч»").
Tá dearadh an Neptun bunaithe ar dhiúracán frith-loinge Shóivéadaigh Kh-35, le raon agus leictreonaic atá feabhsaithe go mór. Tá an córas deartha chun longa cogaidh dromchla agus soithí iompair a shárú le díláithriú suas le 5,000 tonna, i gconbhuanna nó ag gluaiseacht ina n-aonar. . 
Chuaigh an córas i seirbhís le Cabhlach na hÚcráine i mí an Mhárta 2021. 
Deir údaráis na hÚcráine gur éirigh lena bhfórsaí long cheannais na Rúise ar an Muir Dhubh a bhualadh le diúracáin.
Forbairt.
Nochtadh an diúracán den chéad uair sa taispeántas "Airm agus Slándáil 2015" i gCív 
De réir faisnéise ó fhoinsí oscailte, rinneadh na chéad samplaí eitilte den diúracán cúrsála in earrach na bliana 2016. Rinneadh diúracáin shárfhorbartha a tháirgeadh i gcomhar le fiontair eile de chuid na hÚcráine, lena n-áirítear Artem Luch GAhK, Cuideachta Déantúsaíochta Aerárthaí Stáit Kharkiv, Motor Sich (inneall turba-fean MS-400), Pivdenne YuMZ PivdenMash, Lviv LORTA agus leictreonaic radair eile, Vyshneve ZhMZ Vizar Cív, agus cuideachtaí eile.
Cás Naíonáin Chiarraí. Ag 8.30pm, ar 14 Aibreán 1984, thángthas ar chorp linbh, 5 lá d’aois, ar an Trá Bhán, i gCathair Saidhbhín. Briseadh droim an linbh, agus sádh sa chroí é. Bhí 28 créacht scine ar a chorp. 
Tugadh "Baby John" ar an leanbh. 
Cuireadh i leith Joanne Hayes go héagórach, bean as Co Chiarraí, gur mharaigh sí an leanbh nuabheirthe. Rugadh leanbh dí; Shane a bhí tugtha air ach bhásaigh sé ar chúiseanna nádúrtha,
Tugadh Cás Leanaí Chiarraí nó Cás Naíonáin Chiarraí (Béarla: Kerry babies case) ar an scannal. Is iad Shane agus John atá i gceist nuair a dhéantar tagairt go "Leanaí Chiarraí".
Imeachtaí 1984.
Le linn an fhiosrúcháin, mhaígh na Gardaí gur le Joanne Hayes, a bhí 24 bliain d’aois ag an am, an leanbh a aimsíodh ar an Trá Bhán, 75 ciliméadar ó bhaile na mná óig i Mainistir Ó dTorna, agus gurb í a dhúnmharaigh ‘Baby John’. Cuireadh i leith Joanne Hayes agus a teaghlaigh ar dtús gurbh iadsan a bhí freagrach as bás John. 
Fuarthas amach go raibh sí ag iompar ach nach raibh aon pháiste aici. Cuireadh tuairisc faoi bhráid na nGardaí i 1984 go raibh Joanne Hayes ag súil le leanbh sula dtángthas ar chorp John ar an trá, ach nach raibh fianaise ar bith ann go raibh leanbh nuabheirthe ag Joanne í féin.
Sa deireadh, thaispeáin Joanne do na Gardaí an áit ar adhlaic sí a maicín, a bhásaigh go luath tar éis a shaolaithe agus a adhlacadh ar fheirm an teaghlaigh. Thángthas ar chorp leanbh Joanne ar fheirm a muintire. Shane a bhí tugtha air agus bhásaigh sé ar chúiseanna nádúrtha, a dúirt Joanne. 
Ach fós leanadh de na líomhaintí. Nuair a gabhadh agus a cúisíodh í i ndúnmharú i 1984, maíodh gur thug sí beirt pháistí le beirt fhear éagsúil ar an saol, creid nó ná creid.
Fiosrúcháin agus leithscéal.
Ní raibh caighdeán an fhiosrúcháin a rinneadh faoin gcás sna hochtóidí sách maith. Níos déanaí, bunaíodh Binse Fiosrúcháin Leanaí Chiarraí chun iompar na nGardaí sa gcás a fhiosrú – fiosrúchán a cáineadh go géar faoin mbealach ar ceistíodh finnéithe agus líomhaintí gan fianaise a dhéanamh, cé gur chun iompar na nGardaí a fhiosrú a bunaíodh an Binse Fiosrúcháin. 
Ar 16 Eanáir 2018, b'éigean do na Gardaí leithscéal a dhéanamh. Dúirt an Ceannfort Flor Murphy, gur údar mór aiféala do na Gardaí gur thóg sé an fad seo orthu a dheimhniú nach í Joanne Hayes máthair an linbh. Ghabh na Gardaí a leithscéal léi as an strus agus as an bpian a d'fhulaing sí i gcaitheamh na mblianta. 
Níor ghabh an stát leithscéal oifigiúil le Joanne go dtí 2020. Bhí leithscéal gafa ag an Taoiseach Leo Varadkar thar ceann an Stáit le Joanne Hayes faoinar fhulaing sí.
2023.
Gabhadh beirt ar 23 Márta 2023 i ndiaidh d'eolas nua teacht chun cinn le linn athbhreithnithe de chuid scuad na bhfuarchásanna.
Nephrops norvegicus. Is gliomach caol flannbhuí-bándearg a fhásann suas le 25 cm ar fad é Nephrops norvegicus, ar a dtugtar freisin gliomach na hIorua agus cloicheán bhá Bhaile Átha Cliath (Fraincis: "la langoustine commune"). Sa chócaireacht tugtar sceaimpí air. Tá sé anois ar an t-aon speiceas fós beo i dtólamh sa ghéineas "Nephrops", tar éis roinnt speiceas eile a bheith aistrithe chuig an ngéineas "Metanephrops" a bhfuil dlúthbhaint acu leis. Cónaíonn sé san Aigéan Atlantach thoir thuaidh, agus i gcodanna den Mheánmhuir, ach níl sé ar fáil sa Mhuir Bhailt ná sa Mhuir Dhubh. Éiríonn ainmhí fásta as a bpoill san oíche chun péisteanna agus éisc a ithe.
Feallmharú Abraham Lincoln. Le linn Chogadh Cathartha na Stát Aontaithe, ar 14 Aibreán 1865, scaoil duine de lucht leanúna an Deiscirt, John Wilkes Boothe, an tUachtarán Abraham Lincoln. Bhí Cogadh na gCarad beagnach críochnaithe nuair a lámhachadh Lincoln i neasraon in amharclann Ford. Ba bheag nár gabhadh Boothe. 
Fuair Lincoln bás an lá dár gcionn. an 15ú aAbreán.
A' Chiste Dhubh. Sliabh i nGàidhealtachd Chinn Tàile is e A' Chiste Dhuibh . Tá airde 979m aige agus tá sé rangaithe mar . Tá sé suite idir Loch Cluanaidh agus Gleann Afraig ar an taobh thuaidh de Ghleann Seile. Tá sliabh eile i gCionn Tàile, Sgùrr na Ciste Duibhe, agus ní mór duit a bheith cúramach gan an dá shliabh a chur trína chéile.
Beinn Rothaich iargúlta is ea é, níos faide soir ná agus Druim nam Bràithrean. Is é an bealach is coitianta chun é a dhreapadh ná ó Chluanaigh trí Chaorthainn Bheag agus Bealach a' Chòinnich. Is fiú freisin a' Bhathach a thrasnú, sliabh níos lú le droim fada féarach. D’fhéadfaí an cruinniú mullaigh a bhaint amach ó Ghleann Afraig freisin.
Ón mhullach, faightear radharcanna ar shléibhte Chinn Tàile, Ghleann Seile agus Ghleann Afraig.
Seán Garvey. Amhránaí sean-nóis, seanchaí agus an ealaíontóir ildánach ba ea Seán Garvey (1952– 6 Bealtaine 2022), as Cathair Saidhbhín ó dhúchas. Bronnadh gradam Amhránaí na Bliana TG4 air sa bhliain 2006.
Bhí amhráin Bhéarla agus Ghaeilge ar a thoil ag Seán agus sheinneadh sé an giotár, an basúcaí, an fheadóg stáin, an fheadóg mhór agus orgán béil chomh maith. Is beag duine dár chuala é i mbun ‘The Boys of Barr na Sráide’ nár ardaigh sé a chroí.
Gradam Shean-nós Cois Life. Gradam bliantúil a bhronntar ar dhuine a chuir an amhránaíocht thraidisiúnta chun cinn is ea Gradam Shean-nós Cois Life. 
Bronnadh an gradam ar na daoine seo a leanas:
Oblastí na hÚcráine. Is cineál rannáin riaracháin san Úcráin é Oblast (Úcráinis : о́бласть , Gaeilge : roinn). Tá 24 oblast sa tír.
Odesa. Cathair agus calafort tábhachtach in aice le Mykolaiv agus Chisinau san Úcráin is ea Odesa (Úcráinis : "Одеса", IPA : "oˈdɛsɐ"). Tá sé suite in iardheisceart na tíre, cois na Mara Duibhe , i réigiún Odeska oblast, in aice leis an teorainn leis an Mholdáiv. Tá daonra 1,015,826 ann.
Stair.
Bunaíodh Odesa i 1794 mar dhaingean.
Cúrsóir Moskva de chuid na Rúise. Cúrsóir de chuid na Rúise ba ea an long chogaidh Moskva, an t-árthach ba mhó a bhí ag Cabhlach na Rúise i limistéar na Mara Duibhe sna 2020idí.
Long cogaidh ón ré Shóivéadach a bhí ann, Tógadh an Moskva i Mykolaiv san Úcráin sna 1980idí.
Ar 14 Aibreán 2022, bhuail dhá dhiúracán 'Neptune' de chuid na hÚcráine an "Moskva". Buille mór don Rúis ba ea é ag an am gur cuireadh an long cabhlaigh sin go tóin poill. Bhí sé ráite ag Roinn Cosanta na Rúise ar dtús gur tharla an tubaiste toisc go raibh an fharraige thar a bheith fiáin ag an am.
Dúnmharú Aidan Moffitt agus Michael Snee. Dúnmharaíodh Aidan Moffitt, 41 bliain d'aois ar an 10 Aibreán 2022 ag a theach cónaithe in Arda an Chartúin i Sligeach agus dúnmharaíodh Michael Snee, 58 bliain d'aois, ag a theach cónaithe i Radharc na Cathrach i Sligeach ar an 12 Aibreán 2022. Deirtear go raibh cúis homafóbach leis na maruithe agus gur bhuail an bheirt íospartach lena ndúnmharfóir ar líne.
Imeachtaí.
Chuir an bheirt fhear fios ar Yousef Palani, 22 bliain d'aois, agus d'ionsaigh sé iad ina mbailte féin. Bhí sé scáfar an ciorrú a bhí déanta ar Moffitt agus Snee.
Ceantálaí agus comhairleoir morgáistí agus airgeadais ab ea Moffitt, a raibh a chuideachta féin Hazelfort aige i mBaile Shligigh. Ball cláraithe le páirti Fhine Gael a bhí ann agus tuigtear gur mhinic leis a bheith ag cuidiú leis an bpáirtí aimsir toghcháin. Baineadh an cloigeann de agus sáthadh 43 uair é.
Cúramóir agus póirtéir a bhí i Michael Snee; chaith sé a dhúthracht ag obair ar son seanóirí agus daoine faoi mhíchumas intleachtúil.
An lá dár gcionn, d'impigh na Gardaí ar dhaoine a bhuaileann le daoine ar líne a bheith an-chúramach agus cara nó cairde dá gcuid a chur ar an eolas i gcónaí faoi cá bhfuil siad. Bhí siad ag moladh do dhaoine casadh le chéile in áit phoiblí ar dtús agus ansin i ndiaidh comhrá má bhraitheann duine compordach is féidir dul go háit phríobháideach leis an duine eile.
Bhí eagraíochtaí Leispiach, Aerach, Déghnéasach, Trasinscneach ag iarraidh dlúthpháirtíochta ón bpobal agus go gcuirtear reachtaíocht i bhfeidhm chun déileáil le fuathchoireacht.
Fiosrúchán.
Cúisíodh Yousef Palani maidir le marú Aidan Moffitt agus Michael Snee ar 14 Aibreán 2022. Tugadh Palani, le seoladh baile ag Arda Markievicz os comhair na cúirte dúiche áitiúil i Sligeach. Bhí cúis eile curtha i leith Palani maidir le hionsaí tromchúiseach ar Anthony Burke ar an 9 Aibreán i Sligeach.
Phléadáil Palani ciontach. Bhí príosún saoil gearrtha ar Palani ar dhúnmharú Moffitt agus Snee i ar 24 Deireadh Fómhair 2023. Gearradh 20 bliain príosúin freisin air as Anthony Burke a ionsaí. Léiríodh sa gcúirt gur fuath ar fhir aeracha a spreag Palani. Tugadh fianaise sa gcúirt go ndeachaigh sé sa tóir ar fhir aeracha ina gcónaí astu féin. Tugadh fianaise go raibh dúil aisteach aige na fir a cheangailt le rópa.
Marbach am Neckar. Cathair i gceantar Ludwigsburg i mBaden-Württemberg, an Ghearmáin is ea Marbach am Neckar .
Staraí. Is speisialtóir é no í an staraí sa stair mar dhisciplín eolaíochta nó acadúil, is é sin, is gairmí é a imscrúdaíonn, a dhéanann staidéar, a scríobhann agus, ar uairibh, a nochtaíonn nó a nochtar, tuairiscí ar imeachtaí agus ar thréimhsí den am atá thart. Seasann cuid acu amach as a bhfoilseacháin, a n-oiliúint nó a dtaithí agus uaireanta bíonn údarás éigin acu ina réimse. Nuair a fhágann staraí taifead scríofa dá shaothar, is scríbhneoir é.
Homo erectus georgicus. Is fospeiceas de "Homo erectus" é Homo erectus georgicus a measadh tráth a bheith ina speiceas iomlán. D'aimsigh David Lordkipanidze é i Dmanisi, an tSeoirsia sa bhliain nuair a bhí cúig cloigeann tochailte go dtí an dromchla. Thángthas ar roinnt iontaisí eile, lena n-áirítear cloigeann iomlán sa bhliain 2005 agus 73 uirlis láimhe le haghaidh gearrtha agus slisnithe agus 34 ainmhithe éagsúla. Bhí siad dátaithe go dtí 1.8 milliún bliain roimh an lá inniu
Cuar. I réimse na matamaitice, líne is ea cuar nach bhfuil díreach (nó líne ar aon déanamh le stua ciorcail).
Kreminna. Cathair i Siievierodonetsk Raion de réigiún Luhansk san Úcráin is ea Kreminna (Úcráinis: "Кремінна"; Rúisis: "Кременная"). Roimh 2020, bhí sí ina lárionad riaracháin don iar-Kreminna Raion. Ghabh Fórsaí Armtha na Rúise seilbh ar an limistéar ar 19 Aibreán 2022 le linn ionradh na Rúise ar an Úcráin in 2022.
Converse (comhlacht). Is comhlacht Meiriceánach é Converse, fochuideachta ar lánúinéireacht de chuid Nike ó 2003. As canbhás ardchaighdeáin a dhéantar bróga "Converse." Tá bróga Converse ar fáil d’fhir agus do mhná –  gur féidir iad a chaitheamh le chuile chineál éadaigh.
NI21. Páirtí polaitíochta i dTuaisceart na hÉireann ab ea NI21 (Gaeilge:"TÉ21"). Bunaíodh an páirtí ag Basil McCrea agus John McCallister ar 6 Meitheamh 2013. Tháinig deireadh leis in 2016.
Sléacht Columbine.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1137072&lt;/parentid&gt;
 &lt;timestamp&gt;2023-05-13T08:59:02Z&lt;/timestamp&gt;
 &lt;contributor&gt;
 &lt;username&gt;TGcoa&lt;/username&gt;
 &lt;/contributor&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Ar 20 Aibreán 1999, in Ardscoil Columbine i gColorado, maraíodh beirt mhac léinn déag agus múinteoir amháin, agus gortaíodh triúr is fiche eile i slad tragóideach a tharraing aird mhórphobail an domhain ar an mbaile beag. 
Imeachtaí.
Is é Columbine ainm na meánscoile i gColorado inar scaoileadh chun báis dhá dhalta dhéag agus múinteoir ar 20 Aibreán 1999. Gortaíodh triúr is fiche eile. Beirt dhéagóirí a thug faoin ionsaí seo le gunnaí ‘dleathacha’..Ttharraing an slad aird mhórphobail an domhain ar an mbaile beag.
Beirt dhéagóirí a thug faoin ionsaí seo le gunnaí ‘dleathacha’.
Oidhreacht.
Sa bhliain 2002, tháinig an scannán polaitiúil *Bowling for Columbine" amach, de chuid Michael Moore. Chuir an scannán síos ar chultúr na ngunnaí sna Stáit Aontaithe, agus an dóigh ina maireann daoine faoi scáth na himní agus na heagla an t-am ar fad.
Jamie Bryson. Is gníomhaí dílseach agus blagálaí é Jamie Bryson (Gaeilge:"Séamas Ó Muirgheasáin"). Rugadh é i nDomhnach Daoi, Tuaisceart na hÉireann i 1990.
Porphyromonas. Is géineas Gram-dhiúltach, neamh-spór-dhéanmhach, anaerób éigeanta agus éagluaisteach ón bhfine Porphyromonadaceae é Porphyromonas. Fuarthas amach go bhfuil an géineas seo mar chuid den mhicribhithóm seileach. Tá sé léirithe ag úsáid seicheamhaithe mheitigéanómaíocha géinte 16S rARN spriocdhírithe go bhfuil ionadaíocht mhaith ag an ngéineas i ndaoine sláintiúla ón .
An Garrán Fearnóige. Gráig agus foroinnt bhaile fearainn i gContae Aontroma é An Garrán Fearnóige (Béarla: "Aldergrove"). Cuid de Bhuirg Aontroma agus Bhaile na Mainistreach é. Tá Aerfort Idirnáisiúnta Bhéal Feirste, ar a dtugtar Aerfort an Gharráin Fearnóige freisin, suite taobh thoir thuaidh den ghráig.
Bhí stáisiún traenach ag obair sa Gharrán Fearnóige sna blianta 1871-1960.
Stailíneachas. Ba é an Stailíneachas ann ná an córas rialaithe stáit agus polasaithe polaitiúla a seoladh san Aontas Sóivéadach idir 1927 agus 1953, faoi cheannas an deachtóra Iósaf Stailín. 
D’áireodh sé seo cruthú stát póilíneachta aonpháirtí, mear-thionsclaíocht, teoiric an tSóisialachais i dtír amháin, comhfheirmeoireacht, géarú ar an teannas idir aicmí, cultas pearsan, agus tánaistiú leasanna na bpáirtithe cumannacha eachtrannacha do leasanna Pháirtí Cumannach an Aontais Shóivéadaigh, a mheas Stailín a bheith ar thús cadhnaíochta na réabhlóide cumannach ag an am.
Riosca ráta úis. 'Séard atá i gceist le riosca ráta úis ná an seans go dtarlóidh athrú i luach urrúis mar thoradh ar athrú sa ráta malairte.
Chyna. B'iomrascálaí, aisteoir, mainicín agus corpfhorbróir Meiriceánach í Chyna. Rugadh faoin ainm Joan Marie Laurer ar 27 Nollaig 1969 i Rochester, Nua-Eabhrac. Fuair sí bás ar 17 Aibreán 2016.
Cuibhreann (garraíodóireacht). Is éard is cuibhreann ann (Gaeilge na hAlban: "cuibhreann". "fir." "gin." -rinn, "iol." -an) ná ceapach thalún a chuirtear ar fáil do gharraíodóireacht aonair, neamhthráchtála nó do phlandaí bia a fhás, agus mar sin cruthaítear gairdín cistine ar shiúl ó áit chónaithe an úsáideora. Cruthaítear ceapacha den sórt sin trí phíosa talún a fhoroinnt i gcúpla nó suas le cúpla céad dáileacht a shanntar do dhaoine aonair nó do theaghlaigh. Saothraítear dáileachtaí dá leithéid ina n-aonar, contrártha le cineálacha gairdíní pobail eile áit a mbíonn grúpa daoine ag tabhairt aire don limistéar ar fad le chéile. I dtíortha nach n-úsáideann an téarma "cuibhreann (gairdín)", féadfaidh "gairdín pobail" tagairt a dhéanamh do cheapacha gairdíní beaga aonair chomh maith le píosa mór amháin talún atá saothraithe le chéile ag grúpa daoine. Úsáidtear an téarma "gairdín an bhua" uaireanta freisin, go háirithe nuair a théann gairdín pobail siar go dtí an Chéad nó an Dara Cogadh Domhanda. 
Is gnách go n-oireann méid aonair na dáileachta do riachtanais an teaghlaigh, agus go minic cuimsíonn na ceapacha seid le haghaidh uirlisí agus foscaidh, agus uaireanta bothán le haghaidh lóistín séasúrach nó deireadh seachtaine. Is gnách go n-eagraítear garraíodóirí aonaracha i gcomhlachas cuibhrinn, a léasaíonn nó a dheonaítear an talamh ó úinéir a fhéadfaidh a bheith ina eintiteas poiblí, príobháideach nó eaglasta, agus a leagann síos de ghnáth nach n-úsáidtear an talamh ach amháin le haghaidh garraíodóireachta (.i., ag fás glasraí, torthaí. agus bláthanna), ach ní chun críocha buanchónaithe (de ghnáth ceanglaítear é seo de réir na ndlíthe criosúchán freisin). Bíonn ar na ngarraíodóirí táille bheag bhallraíochta a íoc leis an gcumann, agus caithfidh siad cloí leis an mbunreacht agus na fodhlíthe comhfhreagracha. Mar sin féin, tugann an bhallraíocht cearta daonlathacha áirithe dóibh.
Feidhmeanna soch-chultúrtha agus eacnamaíocha.
Cuireann an "Office International du Coin de Terre et des Jardins Familiaux", atá lonnaithe i Lucsamburg, ag déanamh ionadaíochta thar ceann thrí mhilliún garraíodóir cuibhrinn Eorpaigh ó 1926 i leith, síos ar fheidhmeanna soch-chultúrtha agus eacnamaíocha na ngairdíní cuibhrinn mar; 'ag tairiscint cháilíochtaí beatha feabhsaithe, caitheamh aimsire taitneamhach brabúsach, scíthe, agus teagmhála leis an dúlra.' Do leanaí, cuireann gairdíní áiteanna súgartha ar fáil agus chun foghlaim faoin dúlra, agus do dhaoine dífhostaithe, cruthaíonn siad an mothú go bhfuil rud éigin úsáideach a dhéanamh acu chomh maith le bia chomh maith le bia ar chostas íseal a tháirgeadh. Do dhaoine scothaosta agus do dhaoine faoi mhíchumas, cuireann gairdíní deis ar fáil bualadh le daoine, páirt a ghlacadh i ngníomhaíocht le daoine atá ar aon intinn leo, agus taithí a fháil ar ghníomhaíochtaí cosúil le plandáil agus fómhar.
Cás Madeleine McCann. Tachrán as Sasana ab ea Madeleine McCann (12 Bealtaine 2003 - ?). Bhí sí ar saoire lena tuismitheoirí i bPraia de Luz na Portaingéile nuair a chuaigh sí ar iarraidh ar 3 Bealtaine 2007. Fuadaíodh agus dúnmharaíodh í, is dócha, ach ní bhfuarthas a corp riamh, agus ní bhfuarthas amach riamh céard a tharla go díreach, nó cé a bhí freagrach as. Tharraing an cás clampar, i Sasana go háirihe, sna blianta dár gcionn.
Scannail agus éagóir.
Ar feadh tamall, caitheadh amhras ar na tuismitheoirí. I Márta 2008, b'éigean do "The Daily Express" agus "The Daily Star" leithscéal neamhchoinníollach a ghabháil le tuismitheoirí Madeleine ar a gcéad leathanaigh, mar aon le suim ollmhór airgid (breis is leathmhilliún punt) a dhíol le fundúireacht a bunaíodh ar son an tachráin.
I gcás "The Express", fritheadh go raibh breis is céad alt clúmhillteach curtha i gcló acu faoi Gerry agus Kate McCann, na tuismitheoirí. I measc na líomhaintí a cuireadh ina leith, dúradh gurb iad a mharaigh a n-iníon nó gur dhíol siad í le mangairí leanaí siocair go raibh siad gann ar airgead. 
Bhí an cás seo neamhghnách ar bhealach mar gur poll dubh a bhí ann; sa mhéid is nach raibh aon chlabhsúr tagtha ar an scéal faoin am a cuireadh an dlí ar na nuachtáin. Ar ndóigh, fiú dá mba rud é go raibh bunús leis na líomhaintí áiféiseacha sin, ní bheadh dóigh ar bith ag na nuachtáin iad a chruthú. 
Léirigh suirbhé taighde margaidh a rinne na nuachtáin thuasluaite i measc a gcuid léitheoirí tamall roimhe sin go raibh cíocras damanta ag an phobal chun aon scéal a bhain le himeacht Madeleine McCann gan tásc ná tuairisc. Go deimhin, bhí sé mar pholasaí ag go leor nuachtán, sa Bhreatain agus in Éirinn, tuairisc a chur ar an chéad leathanach.
2022.
Creideann lucht an fhiosraithe gur mharaigh fear as an nGearmáin, Christian Brueckner, Madeleine. Cuireadh é i bpríosún sa Ghearmáin in Aibreán 2022 tar éis dó a bheith ciontaithe as bean 72 bliain d’aois as Meiriceá a éigniú sa bhliain 2005.
Ar 11 Deireadh Fómhair 2022, cuireadh trí chúis éignithe agus dhá chúis maidir le drochúsáid ghnéasach leanaí ina leith. Bhí éigniú mná as Éirinn in 2004 ar cheann na de na cúiseanna.